**Zapisnik suđenja Nori Helmer**

Sutkinja (Sara Kustura) čita optužnicu tužiteljice (Josipa Maršić) i Torvalda Helmera (Adrian Bočkinac) zatim otvara suđenje Nori Helmer zbog krivotvorenja očeva potpisa i napuštanja muža i djece.

Tužiteljica (Josipa Maršić) uzima prvu riječ s argumentima tuženja, a to su : zašto ga Nora nije pitala za krivotvorenje potpisa i zašto nije izrazila nezadovoljstvo u braku.

Izlazi Nora Helmer (Sunčica Mandić) i daje zakletvu, iznosi svoje argumente za krivotvorenje potpisa. Zbog ljubavi prema Helmeru i to što nije željela da Torvald umre, napravila je zlodjelo jer je bila pod pritiskom i kontrolom muža.

Tužiteljica je s pitanja krivotvorenja potpisa i zašto ocu nije dala da potpiše prešla na pitanje ostavljanja djece te kako je to utjecalo na Helmerov ugled.

Nora se brani s tim da je oduvijek bila pod nečijom kontrolom te da se zbog toga nije smatrala dovoljno dobrom majkom da povede djecu sa sobom. Smatra da sve što ona može naučiti svoju djecu, može i njezin muž jer ju drži pod svojom kontrolom.

Braniteljica (Nitja Rogić) postavlja pitanje što bi napravila drugačije u tom trenutku i smatra li da ju je muž emocionalno oštetio.

# Sutkinja poziva djecu Nore i Torvalda, Emmy (Tena Barjaktarić) i Boba ( Šimun Veselovac).

Emmy i Bob smatraju da ih je dadilja odgojila, ali da im je s majkom bilo lijepo i da imaju samo pozitivna sjećanja s njom. Ne smatraju da se njihovi roditelji nisu voljeli. Također navode da se otac većinu vremena zaključavao u sobu, radio je do kasno i da nisu imali velikog kontakta s njim.

# Sud poziva dadilju ( Kata Majdenić )

Tužiteljica postavlja pitanje kako je odlazak majke utjecao na djecu.

Dadilja navodi da, iako je ona provodila najviše vremena s djecom, nitko ne može zamijeniti njihovu majku i smatra da je njen odlazak jako utjecao na djecu. Također navodi da je za Noru bilo jako teško živjeti u sredini gdje su je svi kontrolirali i gdje nije mogla upotrebljavat neke bolje odgojne metode nad svojom djecom jer za drugo nije znala te je zato ona pomagala najviše što je mogla.

Tužiteljica je pitala dadilju je li naslutila da će Nora otići i kako je ona na to reagirala.

Dadilja se brani kako joj tužiteljica stavlja riječi u usta i govori kako nije mogla znati hoće li Nora otići jer joj do svađe nije davala nikakve znakove, tek je tada primijetila da se Nora udaljava.

Braniteljica ju je pitala kakav joj se činio brak između Nore i Torvalda.

Dadilja smatra da je njihov brak bio jako siromašan, navodi da joj je Nora rekla kako ga nisu konzumirali te smatra da je Nori bilo jako teško živjeti u sredini gdje ne može izraziti svoje mišljenje.

Braniteljica dalje postavlja pitanje da se usporedi Norino odrastanje te odrastanje njene djece.

Dadilja govori kako je Norino odrastanje, po njenim pričama, bilo vrlo teško. Za njezinu djecu smatra da su imala bolje i kvalitetnije odrastanje, iako su i oni bili marionete njena muža (oca).

# Sud poziva Torvalda Helmera

Braniteljica upituje kakav on ima doživljaj kakav je bio njihov brak i smatra li da joj je uskraćivao slobodnu volju.

Smatra da je puno uložio u taj brak, radivši dva posla. Također smatra da mu Nora nije davala do znanja da je u njihovom odnosu nezadovoljna te je on zato njihov brak smatrao normalnim.

Braniteljica postavlja pitanje kako bi on riješio pitanje svoje bolesti da nije Nora došla sama do rješenja.

Torvald smatra da se trebala konzultirati s njim budući da se bavi poslom kojim se bavi te da ima ljude koji bi mu pomogli na legalan način.

Braniteljica navodi da Torvald nije bio u dobrom psihičkom stanju da se Nora s njim konzultira.

Tužiteljica smatra da je bio u dovoljno dobrom psihičkom stanju te da je to stajalište previše subjektivno.

Braniteljica je pitala Torvalda kako je provodio svoje vrijeme sa svojom djecom.

Torvald ističe kako se nije pretjerano igrao sa svojom djecom jer je samostalno uzdržavao svoju obitelj sve dok nije promijenio posao i dobio više slobodnog vremena.

Tužiteljica ističe kako je Nora napustila svoju djecu u najgorem trenutku kada Torvald nije imao vremena te kako dadilja taj posao ne može obavljati.

Braniteljica ulaže prigovor koji se odobrava.

Braniteljica nastavlja s izjavom Torvalda kako bi on razgovarao s Norom i našao „legalan“ način za posuditi novce te dalje navodi kako je izjavljeno s njegove strane da bi posudba novca bila sramota za njegov ugled.

Torvald dalje pobija svoju izjavu i govori kako bi u toj situaciji postupio obrnuto, iako se u više navrata složio sa prvobitnom izjavom.

**PAUZA**

Sutkinja otvara sudnicu nakon kratke stanke te se poziva Torvald Helmer na mjesto svjedoka.

Torvald tvrdi da se Nora trebala konzultirati s njim jer je on bio na višem položaju.

Braniteljica nastavlja dalje s pitanjem konzumiranja braka.

Torvald odgovara da je Nora bila nezainteresirana i da nisu uspjeli, iako je htio. Prije toga je navedeno da je previše radio i da nije imao vremena za nju.

Tužiteljica smatra da je Nora dobivala ljubav putem nadimaka koji joj je Torvald davao i smatra da kad je Nora zatražila da odvoji vrijeme za nju da je on odvojio.

Braniteljica postavlja pitanje plesa i čija je ideja to bila.

Torvald govori kako je on to predložio, a da je ona bez ikakvog prigovora to prihvatila.

# Sud ponovno poziva Noru

Nora govori kako Torvald nije bi prisutan u njihovu životu i da kad je bio s njima da je prema njemu osjećala ljubav, ali u svakom se ostalom trenutku osjećala samom. Nora također navodi da je radila u kasnim noćnim satima kako bi otplatila dug.

Tužiteljica iznosi pitanje trošenja novca u obitelji.

Nora iznosi kako je novac trošila isključivo na svoju djecu i na hranu. Smatra da je ljubav i vrijeme puno bitnije od novca, iako je Torvald smatrao da ona želi da on samo radi.

# Sud poziva prijateljicu Kristinu Linde (Amelie Pavin)

Tužiteljstvo pita kako je njezino prijateljstvo s Norom.

Kristina smatra da je Nora odrasla u jako teškim uvjetima, pod očevom kontrolom, jer je ona s njom odrasla. Također smatra da je takav odnos imala i sa svojim mužem.

Braniteljica postavlja pitanje zašto je ostavila pismo u sandučiću.

# Sud poziva Krogstata (Luka Lacković)

Braniteljica postavlja pitanje njegova mišljenja za situaciju i njihov brak.

Krogstat smatra da je Nora bila jako nezadovoljna tim brakom i da je mijenjala svoje raspoloženje.

Tužiteljstvo smatra da je svjedok progovorio samo zato što je njegovo radno mjesto bilo u pitanju i da je zato prijetio Nori.

Dolazi pitanje pisma i potpisa. Krogstatu se stavlja nametnuto pitanje ugrožavanja Torvaldova ugleda.

Sud smatra da se tužiteljstvo odmaklo od teme te svjedok odlazi.

**PAUZA u kojoj porota donosi konačnu odluku**

Sud poziva predstavnika porote (Kata Majdenić)

Porota odbacuje optužnicu Torvalda Helmera te Noru optužuje za krivično djelo krivotvorenja potpisa. Također se gospodina Torvalda Helmera tuži za zanemarivanje svoje žene, omalovažavanje te kršenje osnovnih ljudskih prava.

Zapisničar

Paola Tulezi